**Ministru kabineta noteikumu projekta**

**Grozījumi Ministru kabineta 2013.gada 29.oktobra noteikumos Nr.1186 “Mērvienību noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Projekts izstrādāts pēc Ekonomikas ministrijas iniciatīvas, lai pārņemtu Eiropas Komisijas 2019.gada 23.jūlija Direktīvā (ES) 2019/1258, ar ko nolūkā pielāgot tehnikas attīstībai groza Padomes Direktīvas 80/181/EEK (turpmāk – Direktīva 2019/1258) ietvertās definīcijas. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikā lietojamo mērvienību nosaukumus un rakstību, kā arī mērvienību lietošanas kārtību nosaka Ministru kabineta 2013.gada 29.oktobra noteikumi Nr.1186 “Mērvienību noteikumi” (turpmāk – Noteikumi Nr.1186).Mērvienības ir svarīgas visu mērinstrumentu izmantošanā, lai izteiktu mērījumus vai lieluma rādītājus, mērvienības izmanto gandrīz visās cilvēku darbības jomās.Noteikumos Nr.1186 iekļautās prasības izriet no vairāku Eiropas Savienības Direktīvu prasībām, kas attiecas uz mērvienībām. Eiropas Savienībā izmantojamās mērvienības ļauj izteikt mērījumus un norādīt lielumus atbilstoši Starptautiskajai mērvienību sistēmai (SI), ko pieņēmusi Ģenerālā svaru un mēru konference (CGPM). 2011.gadā tika pieņemts lēmums par jaunu veidu, kā definēt Starptautisko mērvienību sistēmu. Kā rezultātā 2018.gadā ir pieņemtas jaunas SI pamatvienību definīcijas. Jauno definīciju pamatā ir mainījies princips, kā atveidojamas definējošo konstanšu nemainīgās skaitliskās vērtības. Jauno definīciju mērķis ir uzlabot SI pamatvienību ilgtermiņa stabilitāti, uzticamību, kā arī padarīt mērījumus skaidrākus un precīzākus. Vienlaikus jaunās definīcijas pieņemtas, ņemot vērā jaunākos sasniegumus mērījumu zinātnē un standartu jomā.Ņemot vērā iepriekš minēto ir izstrādāts Ministru kabineta noteikumu projekts “Grozījumi Ministru kabineta 2013.gada 29.oktobra noteikumos Nr.1186 “Mērvienību noteikumi”” (turpmāk – Projekts).Salīdzinājumā ar spēkā esošajiem Noteikumiem Nr.1186 ar Projektu tiek mainītas 1.pielikumā iekļauto Starptautisko mērvienību sistēmas pamatmērvienību (laika, garuma, masas, elelektriskās strāvas stipruma, termodinamiskās temperatūras, vielas daudzuma, gaismas stipruma) definīcijas, kā arī precizēta 1.pielikuma 2.punktā Celsija grāda mērvienība, ko pieņēmusi CGPM. |
|  3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Nacionālā metroloģijas institūcija. |
|  4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērvienību un mērīšanas līdzekļu ražotāji un patērētāji valsts uzraudzības un kontroles institūcijas, tirgus uzraudzības institūcijas, nacionālā standartizācijas, akreditācija un metroloģijas institūcija, atbilstības novērtēšanas institūcijas un citi mērvienību lietotāji. Norādāms, ka izmaiņas definīcijās tiešu ietekmi uz Latvijas institūcijām neradīs. Izmaiņas ir saistošas primāro etalonu uzturētājiem, savukārt Latvijas institūcijām tās ir saistošas informatīvā līmenī, lai pārliecinātos, ka paziņojumos par metroloģisko izmantojamību mērvienības ir norādītas atbilstoši jaunajām definīcijām. |
| 2. | Tiesiskā regulējuma ietekme uz tautsaimniecību un administratīvo slogu | Ar Projektu administratīvais slogs nemainās. Izmaiņas mērvienību definīcijās ir nelielas un neietekmēs Nacionālās metroloģijas institūcijas klientus.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Eiropas Komisijas 2019.gada 23.jūlija Direktīva (ES) 2019/1258 ar ko nolūkā pielāgot tehnikas attīstībai groza Padomes Direktīvas 80/181/EEK pielikumā izklāstītās SI pamatvienību definīcijas. |
| 2. | Citas starptautiskās saistības | Projekts šo jomu neskar.  |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2019.gada 23.jūlija Direktīva (ES) 2019/1258 ar ko nolūkā pielāgot tehnikas attīstībai groza Padomes Direktīvas 80/181/EEK pielikumā izklāstītās SI pamatvienību definīcijas. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu). | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji,- sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts,- norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Direktīvas 2019/1258 1.pants | 3.,4.,5.punkts | Tiesību norma pārņemta pilnībā | Projekts stingrākas prasības neparedz |
| Direktīvas 2019/1258 2.panta 1.punkts | 2.punkts | Tiesību norma pārņemta pilnībā | Projekts stingrākas prasības neparedz  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam, proti, sabiedrības pārstāvjiem tika dota iespēja rakstiski sniegt viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē  | 2020.gada 24.janvārī informācija par sabiedrības līdzdalības iespējām Projektam publicēta Ekonomikas ministrijas tīmekļvietnē www.em.gov.lv sadaļā “Sabiedriskā apspriešana” <https://www.em.gov.lv/lv/par_ministriju/sabiedribas_lidzdaliba/diskusiju_dokumenti/> , kā arī Valsts kancelejas tīmekļa vietnē sadaļā “Sabiedrības līdzdalība”<https://www.mk.gov.lv/content/ministru-kabineta-diskusiju-dokumenti> . |
| 3. | Sabiedrības līdzdalības rezultāti  | Saņemti komentāri no Latvijas Universitātes Fizikas, matemātikas un optometrijas fakultātes, Latvijas Zinātņu akadēmijas, kas ņemti vērā precizējot Projekta anotāciju un definīcijas, kā arī Projektā iekļauto SI pamatmērvienību secību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Ekonomikas ministrija, Patērētāju tiesību aizsardzības centrs, Latvijas nacionālā metroloģijas institūcija. |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz pārvaldes funkciju paplašināšanu. |
|  3. | Cita informācija | Nav. |

Ekonomikas ministrs Ralfs Nemiro

Vīza:

Valsts sekretāra pienākumu izpildītājs, Dzintars Kauliņš

Valsts sekretāra vietnieks